Diari Oficial de la Generalitat Valenciana


Sumari del DOGV 5043, del 06-07-2005 (2005/7275)

ORDE de 23 de maig de 2005, del conseller de Sanitat, per la qual es crea el fitxer informatitzat Registre de Vaunces Nominal (RVN) i se suprimix el fitxer Vacunació personalitzada.
-------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2005/05/23/(2)/dof/vci/html**

### Dades del document

Número de DOGV
:   5043

Data del DOGV
:   06-07-2005

Secció del DOGV
:   I. DISPOSICIONS GENERALS

Número del document
:   2005/7275


Data del document
:   23-05-2005

Organisme emissor
:   Conselleria de Sanitat

Tipus de document
:   Ordre

Descriptors 

:   * administració regional
    * dades personals
    * legislació
    * base de dades

ORDE de 23 de maig de 2005, del conseller de Sanitat, per la qual es crea el fitxer informatitzat Registre de Vaunces Nominal (RVN) i se suprimix el fitxer Vacunació personalitzada. [2005/7275]
  
L'article 2 de la Llei Orgànica 15/1999, de 13 de desembre, de Protecció de Dades de Caràcter Personal, establix que esta llei s'aplica a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'estes dades per part dels sectors públic i privat.
  
Així mateix, l'article 20 de la llei orgànica esmentada disposa que la creació, la modificació o la supressió dels fitxers de les administracions públiques només podran fer-se per mitjà d'una disposició general publicada en el Boletín Oficial del Estado o en el diari oficial que corresponga.
  
La disposició addicional primera de la llei esmentada, que regula la normativa que s'ha d'aplicar relacionada amb els fitxers que hi havia abans, establix que hauran d'adequar-se a esta llei orgànica dins del termini de tres anys, comptador des de l'entrada en vigor. En el termini esmentat, les administracions públiques, responsables de fitxers de titularitat pública, hauran d'aprovar la disposició pertinent de regulació del fitxer o d'adaptar la que hi haja.
  
Els articles 10 i següents del Decret 96/1998, de 6 de juliol, del Govern Valencià, que regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determinen el procediment d'inscripció en el registre esmentat dels fitxers informatitzats de dades personals creades o gestionades pels distints òrgans i entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent segons la matèria.
  
Per tot això, segons que establix l'article 35.e de la Llei 5/1983, de 30 de desembre, de Govern Valencià, i després que s'han fet els tràmits establits en l'article 12 del Decret 96/1998, de 6 de juliol, del Govern Valencià, i que l'Àrea Jurídica ha emés l'informe preceptiu,
  
ORDENE
  
Article 1
  
Esta orde té per objecte la creació i regulació dels fitxers informatitzats que s'allisten en l'annex, d'acord amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Article 2
  
El titular de l'òrgan administratiu responsable del fitxer corresponent ha d'adoptar les mesures de gestió i organització que resulten necessàries per a assegurar la confidencialitat, la seguretat i la integritat de les dades, així com les que conduïsquen a fer efectives les garanties, les obligacions i els drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
Article 3
  
Les persones afectades dels fitxers informatitzats esmentats poden exercir el seu dret d'accés, rectificació i cancel·lació de dades, quan siga procedent, davant de l'òrgan que es concreta en esta orde per a cada fitxer informatitzat.
  
Article 4
  
Segons que establix l'article 20.3 de la llei esmentada, se suprimix el fitxer automatitzat de dades de caràcter personal següent: Vacunació personalitzada, que té el codi d'inscripció en el Registre General de Protecció de Dades 6005189104.
  
El responsable del fitxer que se suprimix n'esborrarà les dades existents, i posteriorment disposarà la destrucció dels suports físics que el contenien.
  
Disposició final
  
Esta orde vigix des de l'endemà de la publicació en el Diari Oficial de la Generalitat Valenciana.
  
València, 23 de maig de 2005
  
El conseller de Sanitat,
  
VICENTE RAMBLA MOMPLET
  
ANNEX
  
Creació de fitxers
  
Conselleria de Sanitat
  
Direcció General de Salut Pública
  
Registre de Vaunces Nominal (RVN)
  
1. Finalitat i ús del fitxer
  
Registre, seguiment i gestió de les actuacions de vacunació dutes a terme en els centres de la Conselleria de Sanitat de la Comunitat Valenciana, les funcionalitats dels quals són: autentificació de l'usuari, recerca i localització del pacient en el sistema SIP, consulta i actualització de dades administratives del pacient, consulta de l'historial de vacunacions, registre de la declaració mitjançant la selecció de la vacuna i el lot.
  
Usos:
  
- gestió i control sanitari
  
- historial clínic
  
2. Persones o col·lectius sobre els quals es pretén obtindre dades de caràcter personal
  
Ciutadans que acudixen a vacunar-se.
  
3. Procedència, procediment i suport per a la recollida de dades de caràcter personal
  
Procedència:
  
- La persona interessada.
  
Procediment:
  
- Professionals sanitaris de la Generalitat Valenciana
  
Suport:
  
- Informàtic.
  
4. Estructura bàsica del fitxer automatitzat i descripció dels tipus de dades de caràcter personal que inclou
  
- DNI
  
- nom i cognoms
  
- número de la Seguretat Social o mutualitat
  
- adreces postal i electrònica
  
- telèfon
  
- SIP
  
- dades de la família
  
- data de naixement
  
- lloc de naixement
  
- sexe
  
- país de naixement
  
- centre de salut
  
- pertinença a col·legis o associacions professionals
  
- lloc de treball
  
5. Cessions de dades de caràcter personal i, si és el cas, transferències de dades que es prevegen a països tercers
  
No se'n preveuen
  
6. Òrgan responsable del fitxer
  
Direcció General de Salut Pública
  
7. Servicis o unitats davant els quals puguen exercir-se els drets d'accés, rectificació i cancel·lació
  
Servici de Promoció de la Salut.


Còpia Permalink ELI